CELEX: 62013CN0564
Language: el
Date: 2013-10-31 00:00:00
Title: Υπόθεση C-564/13 P: Αναίρεση που άσκησε την 31η Οκτωβρίου 2013 η Planet A.E. Ανώνυμη Εταιρεία Παροχής Συμβουλευτικών Υπηρεσιών κατά της διατάξεως του Γενικού Δικαστηρίου (Έβδομο τμήμα) που εκδόθηκε την 9η Σεπτεμβρίου 2013 στην υπόθεση T-489/12, Planet κατά Επιτροπής

11.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 9/21
            
         Αναίρεση που άσκησε την 31η Οκτωβρίου 2013 η Planet A.E. Ανώνυμη Εταιρεία Παροχής Συμβουλευτικών Υπηρεσιών κατά της διατάξεως του Γενικού Δικαστηρίου (Έβδομο τμήμα) που εκδόθηκε την 9η Σεπτεμβρίου 2013 στην υπόθεση T-489/12, Planet κατά Επιτροπής
   (Υπόθεση C-564/13 P)
   2014/C 9/33
   Γλώσσα διαδικασίας ελληνική
   
      Διάδικοι
   
   
      Αναιρεσείουσα: Planet A.E. Ανώνυμη Εταιρεία Παροχής Συμβουλευτικών Υπηρεσιών (εκπρόσωποι: Β. Χριστιανός, Δικηγόρος)
   
      Αντίδικος στην αναιρετική διαδικασία: Ευρωπαϊκή Επιτροπή
   
      Αιτήματα
   
   
               —
            
            
               Να αναιρεθεί η Διάταξη του Γενικού Δικαστηρίου της 9ης Σεπτεμβρίου 2013 στην υπόθεση Τ-489/12.
            
         
               —
            
            
               Να αναπεμφθεί η υπόθεση στο Γενικό Δικαστήριο για να την κρίνει επί της ουσίας.
            
         
               —
            
            
               Να καταδικαστεί η Επιτροπή στη δικαστική δαπάνη.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα υποστηρίζει ότι η Διάταξη Τ-489/12 του Γενικού Δικαστηρίου, της 9ης Σεπτεμβρίου 2013, περιλαμβάνει νομικές κρίσεις, οι οποίες παραβιάζουν κανόνες δικαίου της Ένωσης και τις προσβάλλει με αίτηση αναιρέσεως.
   Κατά την αναιρεσείουσα, η αναιρεσιβαλλομένη πρέπει να αναιρεθεί, επειδή προέβη σε εσφαλμένη ερμηνεία και εφαρμογή του δικαίου της Ένωσης, ως προς το περιεχόμενο του έννομου συμφέροντος, το οποίο απαιτείται, κατά το δίκαιο της Ένωσης, για την άσκηση αναγνωριστικής αγωγής με αντικείμενο τη διαπίστωση αθέτησης συμβατικών υποχρεώσεων και ως προς το αν αυτό το [έννομο συμφέρον] είναι γεγενημένο και ενεστώς.